เยียวยาอารมณ์ ตีตัวออกห่าง ทำตัวให้ยุ่งเข้าไว้
ถึงคุณจะไม่ได้คบกับเขาจริงๆ แต่ในใจของคุณมันอาจรู้สึกเหมือน “สูญเสีย” ใครสักคนไป ให้เวลาและพื้นที่ตัวเองได้เศร้าไปกับมันอย่างมีเหตุผล แล้วคุณจะก้าวเดินต่อไปข้างหน้าได้ง่ายขึ้น การมีคนที่ชอบก็เหมือนกับการมีความสัมพันธ์ในจินตนาการข้างเดียว ในความรู้สึกของคุณคุณได้สร้างความผูกพันกับคนๆ หนึ่งโดยที่คุณไม่ได้รับความผูกพันตอบ คุณต้องการเวลาและพื้นที่ในการทำลายความผูกพันนั้น หาโอกาสอยู่กับคนที่เห็นคุณค่าในตัวคุณ เช่น เพื่อนๆ และครอบครัว คุณจะร้องไห้หรือเล่าปัญหาที่เกิดขึ้นเพื่อระบายให้พวกเขาฟังก็ได้โดยเฉพาะในช่วงแรกๆ แต่ก็ให้พยายามทำอะไรสนุกๆ กับคนที่คุณรักด้วย การออกไปข้างนอกกับเพื่อนๆ หรือใช้เวลากับสมาชิกในครอบครัวหลายๆ คนสามารถช่วยให้อารมณ์และความภาคภูมิใจของคุณเพิ่มขึ้นได้ นั่งลงแล้วหยิบปากกากับกระดาษขึ้นมา ใช้เวลา 2-3 นาทีเขียนทุกเหตุผลที่ถ้าหากใครได้อยู่กับคุณแล้วคนนั้นจะต้องเป็นคนที่โชคดี เขียนลักษณะที่ดีโดยรวมของคุณ เช่น ความใจดี และนิสัยประหลาดๆ เล็กๆ น้อยๆ เช่นจำของที่คนอื่นชอบกินได้เสมอลงไป เก็บรายการนี้ไว้แล้วหยิบขึ้นมาดูเวลาที่รู้สึกแย่กับตัวเอง ไม่มีใครสมบูรณ์แบบ และความหลงใหลอย่างแรงกล้าที่คุณมีต่อคนที่คุณชอบก็อาจซ่อนคุณสมบัติที่ไม่ดีของเขาจนคุณมองไม่เห็น พอถึงตอนนี้ที่คุณอยู่ห่างจากเขาสักหน่อยแล้ว ให้ลองคิดถึงทุกสิ่งทุกอย่างที่คุณไม่ชอบใจในตัวเขา ตั้งแต่เสียงหัวเราะประหลาดๆ ไปจนถึงการที่เขาจำไม่ได้แม้กระทั่งชื่อของคุณ แล้วคุณจะรู้สึกหลงเขาน้อยลงได้ในไม่ช้า ถ่ายทอดความรู้สึกของคุณผ่านการเขียน การวาดภาพ เพลง หรือศิลปะประเภทไหนก็ได้ที่คุณอยากทำ คุณจะให้คนอื่นดูผลงานที่เสร็จสมบูรณ์ของคุณหรือจะเก็บไว้ดูคนเดียวก็ได้ แล้วแต่คุณเลย หัวใจและอัตตาของคุณอาจรู้สึกเจ็บช้ำเล็กน้อย เพราะฉะนั้นคุณต้องมีเมตตาต่อตนเองในช่วงที่คุณกำลังเยียวยาหัวใจ หยวนๆ กับตัวเองเรื่องการเรียนหรืองานบ้าง แทนที่จะฝังความเศร้าไว้กับการดูหนังและอาหารตามสั่งแบบไม่หยุดหย่อน ให้พยายามกินอาหารที่ดีต่อสุขภาพให้ได้มากที่สุดและออกกำลังกายบ้าง และให้รางวัลตัวเองในสิ่งที่ทำให้คุณรู้สึกดีกับตัวเอง เช่น คุณอาจจะไปนั่งร้านกาแฟร้านโปรดตอนบ่ายหรือตัดผมทรงใหม่ที่คุณชอบ อย่าพยายามเปลี่ยนใจคนที่คุณชอบหรือพิสูจน์ให้เขาเห็นว่าคุณเจ๋งแค่ไหน เพราะมันอาจจะทำให้เขารำคาญ และที่ยิ่งแย่ไปกว่านั้นคือมันจะทำให้คุณดูน่าสมเพชหน่อยๆ ด้วย เก็บพลังงานไว้ให้คนที่ชอบคุณ แล้วปล่อยคนที่คุณชอบเอาไว้แบบนั้นจะดีกว่า จำไว้ว่ามันมีหลายเหตุผลว่าทำไมคนที่คุณชอบเขาถึงไม่สนใจคุณ อาจเป็นเพราะว่าเขาชอบคนอื่นมานานแล้ว หรือเขาอาจจะชอบคุณในฐานะเพื่อนแต่ไม่ได้คิดว่าคุณเหมาะจะเป็นแฟนเขา ซึ่งไม่ได้หมายความว่ามีบางอย่างผิดปกติเกี่ยวกับตัวคุณแต่อย่างใด ถ้าคุณเป็นเพื่อนกับคนที่คุณชอบ ก็เป็นเรื่องธรรมดาที่คุณจะรู้สึกกระอักกระอ่วนนิดหน่อยที่ต้องอยู่ใกล้กันหลังจากที่คุณถูกปฏิเสธ บอกให้เขารู้ว่าคุณต้องห่างออกมาสักพักเพื่อเยียวยาความรู้สึกของตัวเอง ถ้าเขาเป็นเพื่อนที่ดี เขาจะเข้าใจและเคารพความต้องการของคุณ แต่ถ้าคุณไม่ได้เป็นเพื่อนกับคนที่คุณชอบ คุณก็ไม่จำเป็นต้องอธิบายให้เขาฟังว่าคุณต้องการเวลาเพื่ออยู่ห่างจากเขาสักพัก จริงๆ แล้วมันจะดีกว่าด้วยซ้ำถ้าคุณไม่พูดอะไรเลย ต่อสู้กับความอยากที่จะแอบส่องคนที่คุณชอบทางออนไลน์ด้วยการเลิกเป็นเพื่อนหรือเลิกติดตามเขาในรูปแบบโซเชียลมีเดียที่คุณใช้ ถ้าคุณกังวลว่าคุณจะต้องไปแอบดูในที่สุดและกลับไปติดตามเขาใหม่ ก็ให้บล็อกเขาไปเลย คุณสามารถกลับไปขอเป็นเพื่อนกับเขาอีกครั้งในวันข้างหน้าได้เสมอเมื่อคุณทำใจกับความรู้สึกของตัวเองได้แล้ว อย่าพยายามไปแอบดูเขาสักหน่อยตรงทางเดินตึกในโรงเรียนหรือห้องพักในที่ทำงาน ไม่ว่าคุณจะอยากเห็นหน้าเขาแค่ไหนก็ตาม รักษาระยะห่างระหว่างเขากับคุณให้มากที่สุด ถ้าคุณต้องเจอคนที่คุณชอบทุกวัน พยายามนั่งให้ห่างจากเขาและเลี่ยงการสนทนา สุภาพเหมือนเดิม จะพูดสวัสดีก็ได้ถ้าคุณบังเอิญเจอเขา แต่อย่าอ้อยอิ่งหรือพยายามจะหาเรื่องคุย ถ้าคุณกับคนที่คุณชอบมีเพื่อนร่วมกัน บอกให้พวกเขารู้ว่าคุณกำลังพยายามทำใจกับความรู้สึกของตัวเองอยู่ และขอให้พวกเขาเลิกพูดเรื่องคนที่คุณแอบชอบต่อหน้าคุณสักพัก อย่าถามว่าคนที่คุณชอบทำอะไรอยู่หรือว่าเขาคบใครอยู่ เพราะว่ามันอาจจะไปกระตุ้นอารมณ์เก่าๆ ขึ้นมาได้ เพลง หนัง และหนังสือสามารถช่วยให้คุณลืมไฟที่เกิดจากรักข้างเดียวได้ แต่อยู่ให้ห่างจากสิ่งบันเทิงที่ยิ่งทำให้คุณดำดิ่งลงไปในความรู้สึกของตัวเอง ถ้าสื่อประเภทใดประเภทหนึ่งทำให้คุณคิดถึงคนที่คุณชอบ ให้เลิกดูสื่อนั้นสักระยะและไปดูสิ่งที่ไม่ได้เร้าอารมณ์มากจนเกินไปนักแทน ลองหมกมุ่นอยู่กับการหลีกหนีความจริงสักครู่ หานวนิยายและรายการทีวีที่นำคุณไปสู่อีกโลกหนึ่งที่ต่างจากชีวิตประจำวันของคุณโดยสิ้นเชิง ด่ำดิ่งไปกับสิ่งต่างๆ ที่คุณชอบทำเพื่อไม่ให้คิดถึงคนที่คุณชอบ ถ้าคุณเคยหมดเวลาไปเยอะกับการพร่ำพรรณาถึงคนที่คุณชอบ เรียกเวลาเหล่านั้นกลับคืนมาด้วยการใช้เวลากับไปการทำโปรเจ็กต์ใหม่ หนังสือดีๆ หรือซีรีส์ใน Netflix ที่คุณตั้งใจจะดูมานานแล้ว  ถ้าก่อนหน้านี้คุณทิ้งงานอดิเรกไปเพราะว่าคุณไม่มีกะจิตกะใจจะคิดถึงอะไรนอกจากคนที่คุณชอบ การกลับไปทำงานอดิเรกที่ชอบอีกครั้งจะช่วยให้คุณเดินหน้าต่อไปได้ แทนที่จะไปเสียใจกับคนที่ไม่ได้สนใจคุณ ให้สนุกไปกับการพบปะผู้คนใหม่ๆ ที่รู้ว่าคุณเจ๋งแค่ไหน คุณไม่จำเป็นต้องหาคนที่ชอบคนต่อไปในทันที แต่ก็อย่าอายที่จะเข้าหาคนทุกประเภทและทำความรู้จักกับคนใหม่ๆ  โรงเรียน กิจกรรมนอกหลักสูตร ชมรมชุมชน และงานอาสาสมัครต่างๆ ล้วนเป็นวิธีที่ดีในการที่จะได้พบปะผู้คนใหม่ๆ เปิดมุมมองใหม่ๆ และทำให้ใจลืมอดีตให้ได้ด้วยการท้าทายตัวเอง ถ้าคุณอยากทำอะไรสักอย่างมาตลอดแต่ไม่เคยกล้าเลยสักที ก็ไม่มีเวลาไหนที่ควรลองไปมากกว่าตอนนี้แล้ว เช่น คุณอาจจะลองไปคัดตัวเล่นละครเวที ไปเที่ยวคนเดียว หรือสมัครงานใหม่
โศกเศร้ากับการสูญเสียความสัมพันธ์ที่เกือบจะเป็นไปได้. หาแรงสนับสนุน. เขียนรายการคุณสมบัติที่ดีของคุณ. คิดถึงลักษณะที่ไม่ดีของคนที่คุณชอบ. ถ่ายทอดตัวตนอย่างสร้างสรรค์. ใส่ใจตัวเองให้ดี. เคารพขอบเขตของคนที่คุณชอบ. อธิบายว่าคุณต้องการเวลาเยียวยาหัวใจ. เลิกติดตามหรือบล็อกคนที่คุณชอบในโซเชียลมีเดีย. อย่าไปในที่ที่คุณคิดว่าคนที่คุณชอบเขาจะไป. อย่าถามเพื่อนๆ เรื่องคนที่คุณแอบชอบ. เลี่ยงกิจกรรมบันเทิงที่ทำให้คุณนึกถึงคนที่คุณชอบ. ใช้เวลาทำงานอดิเรก. พบปะผู้คนใหม่ๆ. ลองทำอะไรที่ต่างออกไปเลย.
https://www.wikihow.com/Accept-that-Your-Crush-Doesn%27t-Like-You https://www.wikihow.com/Accept-that-Your-Crush-Doesn%27t-Like-You https://www.wikihow.com/Accept-that-Your-Crush-Doesn%27t-Like-You
Recovering Emotionally Distancing Yourself Staying Busy